การรักษารอยตัวเรือดกัด การระบุรอยตัวเรือดกัด
ล้างบริเวณที่ถูกกัดด้วยสบู่อ่อนๆ และน้ำ ใช้สบู่ก้อนและน้ำให้พอเปียกลงบนมือของคุณ ถูสบู่ในมือของคุณให้เกิดฟองหนา ทาฟองสบู่บริเวณที่เป็นแผล ทำซ้ำจนกว่าจะครอบคลุมบริเวณทั้งหมด ปล่อยทิ้งไว้และอย่าล้างออก ปล่อยให้ฟองสบู่ทำให้บริเวณที่ถูกกัดแห้ง อาการคันของคุณควรจะทุเลาลงทันที การล้างรอยกัดด้วยน้ำสบู่นั้นสามารถช่วยบรรเทาอาการคันและป้องกันการติดเชื้อที่ผิวหนังได้ คุณสามารถลองใช้วิธีรักษาต่อไปนี้เพื่อบรรเทาอาการคันที่เกี่ยวข้องกับรอยกัด โดยวิธีทั้งหมดเหล่านี้จะใช้ผลิตภัณฑ์ที่คุณอาจจะมีอยู่แล้ว  ทำยาพอกผงฟูกับน้ำ ค่อยๆ เติมน้ำปริมาณเล็กน้อยลงในผงฟูและคนจนได้เนื้อสัมผัสเหนียวข้น ทายาพอกข้นๆ ลงบนรอยตัวเรือดกัด ปล่อยทิ้งไว้ให้แห้งและทิ้งไว้บนผื่นประมาณหนึ่งชั่วโมงหรือมากกว่านั้นก่อนล้างออกด้วยน้ำอุ่น ชุบสำลีก้อนในน้ำเลมอน เซนต์จอห์นเวิร์ต (St John's Wort) หรือวิชฮาเซล (Witch Hazel) ทั้งหมดเป็นยาสมานผิวจากธรรมชาติ ใช้สำลีก้อนแต้มบนผื่นเพื่อช่วยให้แผลแห้งและควบคุมอาการคัน ทาเจลจากว่านหางจระเข้บนรอยตัวเรือดกัด ใช้เจลว่านหางจระเข้บริสุทธิ์ 100% ว่านหางจระเข้มีคุณสมบัติทั้งเป็นยาปฏิชีวนะและป้องกันเชื้อราซึ่งสามารถช่วยป้องกันไม่ให้เกิดการติดเชื้อทุติยภูมิเนื่องจากการเกาได้ ครีมที่มีไฮโดรคอร์ติโซน (Hydrocortisone) หรือคอร์ติโซน (Cortisone) เช่น คอร์เทด (Cortaid) สามารถลดอาการอักเสบและอาการคันได้ คุณสามารถซื้อครีมไฮโดรคอร์ติโซน 1% ได้จากร้านขายยาทั่วไป แพทย์อาจจะบอกคุณได้ว่าครีมใดและยี่ห้อไหนที่เหมาะสมกับคุณ  ปฏิบัติตามคำแนะนำบนบรรจุภัณฑ์เพื่อให้ใช้ครีมได้อย่างถูกต้อง ครีมนี้อ่อนโยนมากและไม่ก่อให้เกิดผลข้างเคียงถ้าใช้เป็นระยะเวลาสั้นๆ เช่น หนึ่งสัปดาห์ คุณยังสามารถหาครีมคอร์ติโคสเตียรอยด์ที่แรงกว่านี้ได้ โดยต้องมีใบสั่งยาจากแพทย์ เมื่อทาบนรอยกัด คาลาไมน์โลชั่นอาจจะทำให้อาการคันบรรเทาลงได้ และยังช่วยทำให้ผื่นแห้งและปกป้องผิวหนังตอนหายแล้วได้อีกด้วย ยาแก้แพ้แบบกิน เช่น ยาไดเฟนไฮดรามีน (Diphenhydramine) หรือยี่ห้อเบนนาดริล (Benadryl) สามารถช่วยควบคุมอาการแพ้ (อาการบวมและผื่นคัน) ที่เกี่ยวข้องกับรอยกัดได้  กินยาในขนาดที่เหมาะสมตามคำแนะนำบนบรรจุภัณฑ์ โปรดทราบว่าเบนนาดริลอาจจะทำให้เกิดอาการง่วงซึมและคุณควรจะหลีกเลี่ยงการขับรถในขณะที่ใช้ยานี้ คุณยังสามารถลองใช้ครีมแก้แพ้ที่คุณสามารถซื้อได้เองโดยไม่มีใบสั่งแพทย์ที่คุณใช้ทาเฉพาะที่ในบริเวณที่มีอาการได้อีกด้วย ถ้ารอยกัดทำให้คุณรู้สึกไม่สบายหรือปวด คุณสามารถกินยาแก้ปวดลดไข้ที่ไม่ต้องใช้ใบสั่งแพทย์ได้ เช่น ไอบูโพรเฟน (Ibuprofen) นาพรอกเซน (Naproxen) หรือแอสไพริน คุยกับแพทย์เกี่ยวกับตัวเลือกเหล่านี้ถ้าคุณมีข้อสงสัยเกี่ยวกับการใช้ และว่ายาเหล่านี้เหมาะสมกับคุณหรือไม่  ไอบูโพรเฟน หรือยี่ห้อแอดวิล (Advil) เป็นยาต้านการอักเสบชนิดที่ไม่ใช่สเตียรอยด์ (NSAID) ทำงานโดยการลดฮอร์โมนที่ทำให้เกิดการอักเสบและอาการปวดในร่างกาย และยังช่วยลดฮอร์โมนที่กระตุ้นให้เกิดอาการไข้อีกด้วย แอสไพริน หรือกรดอะซีทัลซาลิซิลิก (Acetylsalicylic Acid) เป็นยาที่ใช้เป็นยาบรรเทาปวด โดยจะบรรเทาอาการปวดโดยการยับยั้งสัญญาณปวดในสมอง นอกจากนี้ยังเป็นยาลดไข้อีกด้วย แต่อย่างไรก็ตามอย่าให้เด็กกินยานี้ อะเซตามิโนเฟน (Acetaminophen) หรือยี่ห้อไทลินอล (Tylenol) นั้นปลอดภัยสำหรับเด็กมากกว่ายาแอสไพริน และมีฤทธิ์หลายอย่างเหมือนๆ กับแอสไพริน แต่ยานี้ไม่ใช่ยาต้านการอักเสบชนิดที่ไม่ใช่สเตียรอยด์ และจะไม่ลดอาการอักเสบ ไปพบแพทย์ถ้ารอยกัดไม่ดีขึ้นภายในระยะเวลาตามธรรมชาติที่แผลตัวเรือดกัดจะหายดี (1-2 สัปดาห์) คุณควรจะไปพบแพทย์เพื่อขอรับการรักษาถ้าคุณมีอาการใดต่อไปนี้  รอยกัดจำนวนมาก แผลพุพอง สัญญาณของการติดเชื้อที่ผิวหนัง (อาการกดเจ็บ หรือน้ำเหลืองไหล) อาการแพ้บนผิวหนัง (ผิวหนังแดง บวม หรือลมพิษ) แผลตัวเรือดกัดสามารถติดเชื้อได้จากการเกาที่มากเกินไปเหมือนๆ กับรอยแมลงกัดทั้งหมดนั่นแหละ เนื่องจากใต้เล็บเป็นแหล่งของเชื้อแบคทีเรีย ถ้ารอยกัดติดเชื้อก็จะปรากฏเป็นสีแดงและบวม กดเจ็บ และอาจจะมีหนองไหล โดยปกติจะไม่มีไข้เว้นแต่ว่าจะเกิดกับบริเวณผิวหนังส่วนใหญ่ ถ้าคุณมีอาการเหล่านี้ คุณต้องไปพบแพทย์เนื่องจากมันบ่งบอกถึงการติดเชื้อทุติยภูมิ แพทย์อาจจะสั่งยาปฏิชีวนะให้ หรือถ้าการติดเชื้อไม่รุนแรงแพทย์จะสั่งยาฆ่าเชื้อที่คุณสามารถซื้อได้เองโดยไม่ต้องมีใบสั่งยาให้  ถ้าคุณเกิดอาการแพ้อย่างรุนแรง แพทย์อาจจะต้องฉีดยาแก้แพ้ ยาคอร์ติโคสเตียรอยด์ หรืออิพิเนฟริน (อะดรีนาลีน) ให้คุณ รอยตัวเรือดกัดทั่วไปมักจะมีลักษณะคล้ายรอยแมลงกัดอื่นๆ รวมทั้งรอยยุงกัดด้วย โดยมักจะเป็นตุ่มนูนสีแดง แต่ยังอาจจะปรากฏเป็นรอยแผลพุพองได้ด้วย คุณจะแยกแยะความแตกต่างของรอยเรือดกัดจากรอยแมลงกัดอื่นๆ ได้ยาก แม้แต่แพทย์ทางคลินิกก็ไม่สามารถวินิจฉัยรอยกัดได้ง่ายๆ โดยแค่การดูที่รอยกัดเท่านั้น  แต่อย่างไรก็ตาม ตัวเรือดนั้นมีรูปแบบรอยกัดที่เป็นเอกลักษณ์ ถึงแม้ว่าบางรอยกัดจะเกิดขึ้นเดี่ยวๆ แต่รอยกัดส่วนใหญ่จะเกิดขึ้นเป็นแนว 3-5 รอย (เรียกว่า "มื้อเช้า มื้อกลางวัน และมื้อเย็น (breakfast, lunch, and dinner)") หรือเกิดตุ่มแดงเป็นกลุ่ม (ผื่นคันที่เรียกว่า ผิวหนังอักเสบจากตัวเรือด) รอยกัดมักจะปรากฏในรูปแบบซิกแซก แต่อาจจะปรากฏเป็นเส้นตรงได้ถ้าแมลงกัดคุณตอนเช้า รอยกัดมีแนวโน้มที่จะเกิดขึ้นบนบริเวณร่างกายที่อยู่พ้นเสื้อผ้า เช่น คอ ใบหน้า เท้า และแขน รอยตัวเรือดกัดนั้นไม่ค่อยจะเกิดขึ้นที่หลังหัวเข่า หรือตามรอยพับของผิวหนัง ซึ่งตรงกันข้ามกับรอยยุงกัด ตุ่มหรือผื่นมักจะหายได้เองภายในหนึ่งหรือสองสัปดาห์ อย่างไรก็ตามแม้ว่ารอยกัดเดี่ยวๆ หรือรอยกัดทั้งปื้นอาจจะหายได้ แต่ถ้าคุณยังไม่ได้ให้บริษัทกำจัดแมลงมากำจัดปัญหาให้สิ้นซากนั้น คุณก็อาจจะยังคงถูกกัดต่อไปเรื่อยๆ ตราบใดที่ยังมีตัวเรือด พวกมันก็จะพยายามกัดคุณอีก ยกตัวอย่างเช่น ลองดูว่าคุณสังเกตเห็นรอยกัดหลังตื่นนอนแต่ก่อนหน้านี้คุณไม่ได้สังเกตเห็นมันหรือไม่ อย่างไรก็ตามนี่อาจจะระบุได้ยากเพราะว่าระยะเวลาในการตอบสนองของแต่ละคนอาจจะแตกต่างกันอย่างมาก อาการที่เกิดจากรอยกัดนั้นสามารถปรากฏออกมาได้ทุกเมื่อตั้งแต่สองชั่วโมงไปจนถึงมากกว่าหนึ่งสัปดาห์หลังจากเกิดรอยกัด รอยตัวเรือดกัดอาจจะมีระยะฟักนาน อาการของรอยกัดที่มองเห็นได้ (รอยแดง และตุ่มคัน) นั้นอาจจะปรากฏขึ้นได้ถึง 10 วันหลังจากที่คุณถูกกัดครั้งแรก เริ่มจากที่ที่คุณนอน ตัวเรือดอยากจะอยู่ในที่ที่คนอยู่เพื่อที่พวกมันจะได้กินเลือดอุ่นๆ ของมนุษย์ สัญญาณที่บ่งบอกคือจุดสีแดงบนผ้าปูที่นอน โดยจุดเหล่านี้อาจจะมาจากตัวเรือดที่บีบตัวหลังจากกินเลือด หรือจากรอยกัดที่แมลงทิ้งไว้บนร่างกายของคุณตอนที่มันกินเลือดคุณเสร็จ  ตรวจดูทั้งที่นอน รวมถึงซับในและตะเข็บด้วย มองหาตัวเรือดที่กำลังหลับ ซาก เปลือกที่ว่างเปล่า (โครงร่างแข็งภายนอกของพวกมัน) และขี้ (ซึ่งนี่จะดูเหมือนจุดหรือรอยเปื้อนสีดำๆ ) ตรวจดูผู้ปูที่นอน ปลอกหมอน และหมอนด้วยเช่นกัน คุณอาจจะเห็นและจับตัวเรือดที่ยังมีชีวิตอยู่ได้ยาก พวกมันเป็นแมลงสีน้ำตาลเล็กๆ ที่มีรูปร่างกว้างเป็นรูปวงรี และพวกมันซ่อนตัวเก่งมาก อย่างไรก็ตามการหาตัวเรือดเป็นวิธีเดียวที่จะยืนยันว่านั่นคือสิ่งที่กัดคุณจริงๆ ถ้าคุณไม่พบสัญญาณของตัวเรือดบนเตียงของคุณและไม่สามารถระบุแหล่งที่มาของรอยกัดหรือผื่นได้ คุณก็อาจจะไปพบแพทย์เพื่อให้แพทย์ตรวจได้อีกด้วย แต่ก็มีโอกาสที่แพทย์จะไม่สามารถวินิจฉัยได้อย่างแน่นอนว่าคุณถูกตัวเรือดกัดเพราะว่าอาการมีลักษณะคล้ายกับอาการที่เกิดจากรอยกัดของแมลงอื่นๆ และโรคผิวหนังอื่นๆ อย่างไรก็ตามคุณอาจจะรู้สึกสบายใจโดยไปพบแพทย์ที่สามารถยืนยันกับคุณได้ว่าตัวเรือดเป็นต้นเหตุที่ทำให้เกิดอันตรายต่อมนุษย์เพียงเล็กน้อยเท่านั้น แพทย์อาจจะกำหนดครีมคอร์ติโคสเตียรอยด์ที่ใช้ทาเฉพาะที่ให้คุณ เพื่อช่วยลดอาการคันและอาการอักเสบ ครีมเหล่านี้แรงกว่าแบบที่คุณสามารถซื้อได้เองตามร้านขายยา นี่เป็นวิธีที่แน่นอนที่สุดเพื่อยืนยันว่าคุณถูกตัวเรือดกัด บริษัทกำจัดแมลงจะตรวจดูบ้านของคุณและสามารถยืนยันได้ว่าคุณมีแมลงรบกวนแพร่พันธุ์อยู่ในบ้านของคุณหรือไม่  บริษัทกำจัดแมลงจะรู้ว่าต้องหาอะไรและจากนั้นจะสามารถดูแลบ้านของคุณเพื่อกำจัดตัวเรือดและป้องกันไม่ให้เกิดรอยกัดในอนาคตได้อีกด้วย ปกติแล้วเครื่องพ่นหมอกควันในบ้านและสเปรย์ฉีดแมลงจะไม่ฆ่าตัวเรือดรบกวน เพื่อให้แน่ใจว่าคุณถอนรากถอนโคนตัวเรือดไปจากบ้านของคุณ ให้ใช้บริการบริษัทกำจัดแมลงมืออาชีพ
ล้างรอยกัดด้วยสบู่และน้ำ. ใช้สิ่งที่ใช้รักษาที่บ้านเพื่อบรรเทาอาการคัน. ทาครีมแก้คันกลุ่มสเตียรอยด์ที่สามารถซื้อได้เองตามร้านขายยา. ใช้คาลาไมน์โลชั่น. กินยาแก้แพ้. กินยาบรรเทาอาการปวด. ปรึกษาแพทย์. ตรวจสอบรอยกัดอย่างระมัดระวัง. ให้ความสนใจว่ารอยกัดเกิดขึ้นเมื่อไร. ตรวจสอบหาสัญญาณของตัวเรือดที่บ้านของคุณ. ไปพบแพทย์. โทรเรียกบริษัทกำจัดแมลง.
https://www.wikihow.com/Treat-Bed-Bug-Bites https://www.wikihow.com/Treat-Bed-Bug-Bites
Treating Bedbug Bites Identifying a Bedbug Bite